Au nach dr Verbesserig vo de Lebesverhältniss, wo nach 1648 iitritt, bliibt d Schterblichkeit in Europa - und aller Welt - enorm hööch. Das hät hauptsächlich mit dr fehlende Hygiene ztue, wo für e höchi  Süüglingsschterblichkeit sorgt. D Berechnig wo de Edmond Halley Endi vom 17. Jahrhundert ufgrund vo de ihm us Breslau zuegänglich gmachte Date durefüehrt, offenbared, dass d Lebeserwartig insgesamt bi knapp über 17 Jaahr gläge isch. Wer di erschte Jaahr überläbt hät, hät allerdings chönne hoffe, eines Tages e Familie z gründe und no s Heräwachse vo de Chind z erlebe.